Adatkezelési és adatvédelmi szabályzat

Magyar Közúti Fuvarozók Egyesülete Önkéntes Segélyező Alapítvány

Hatályos: 2018. május 25-től.

**Bevezető rendelkezések**

A szabályozás célja és tárgya

1. Jelen adatvédelmi és adatkezelési szabályzat (továbbiakban: "Szabályzat") célja, hogy a Magyar Közúti Fuvarozók Egyesülete Önkéntes Segélyező Alapítvány (székhely: 1149 Budapest, Egressy út 77., elektronikus levelezési cím: alapitvany@mkfe.hu, adószám:18176850-1-42; továbbiakban: "Alapítvány") a támogatás odaítélése során a támogatásra való jogosultság igazolására szolgáltatott személyes adatok, illetve az MKFE online elérhető honlapján tárolt adatok kezelésével, felhasználásával, továbbításával, valamint az Adatkezelőnél való regisztrációval kapcsolatosan a legszélesebb körben tájékoztassa az érintetteket.

2. Ez a szabályzat meghatározza az Alapítványnál az adatkezelés elveit, az adatkezelést magukban foglaló tevékenységi területeket, az adatkezelések és adatfeldolgozás feltételeit, a személyes adatok védelmének, az információs önrendelkezési jog érvényesítésének szabályait, valamint az adatbiztonság követelményeinek való megfelelést, továbbá a jogosulatlan adatkezelés megakadályozásának eszközeit; meghatározza az adatvédelem szempontjából fontos feladatokat, és szabályozza a felelősségi viszonyokat, a személyes adatok kezelésével és védelmével kapcsolatos életviszonyokat a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló 2016/679/EU rendelet (adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvény (Infotv.) szabályaival összhangban

Személyi hatály

3. A szabályzat személyi hatálya az Alapítványhoz támogatási kérelemmel forduló természetes személyekre, jogi személy és jogi személyiséggel nem rendelkező szervezetek természetes személy alkalmazottaira, az Alapítvány tisztségviselőire, a Magyar Közúti Fuvarozók Egyesületénél (mint Alapító) munkaviszonyban, vagy munkavégzésre irányuló egyéb jogviszonyban álló az Alapítványi ügyintézéssel megbízott MKFE munkatársa, továbbá szerződés alapján adatfeldolgozást végző személyekre terjed ki.

Értelmező rendelkezések

4. Az adatvédelmi rendelet, valamint az Infotv. fogalomrendszeréhez igazodva a jelen szabályzat alkalmazása során használt fogalmakon a következőket kell érteni:

a) személyes adat: azonosított vagy azonosítható természetes személyre (a továbbiakban: kedvezményezett) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító alapján azonosítható;

b) adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

c) profilalkotás: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes 3 jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előrejelzésére használják;

d) adatfeldolgozás: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adaton végzik;

e) nyilvántartási rendszer: a személyes adatok bármely módon – centralizált, decentralizált vagy funkcionális vagy földrajzi szempontok szerint – tagolt állománya, amely meghatározott ismérvek alapján hozzáférhető;

f) adatkezelő: az Alapítvány, amelyet a Kuratórium Elnöke képvisel;

g) adatfeldolgozó: az a személy, aki az Alapítvány mint adatkezelő megbízásából adatok kezelését végzi;

h) címzett: az a természetes vagy jogi személy, akivel vagy amellyel a személyes adatot közlik, függetlenül attól, hogy harmadik fél-e;

i) harmadik fél: az a természetes vagy jogi személy, jogi személyiség nélküli szervezet, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

j) az érintett hozzájárulása: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

k) adatvédelmi incidens: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;

l) adattovábbítás: az adat meghatározott harmadik személy számára történő hozzáférhetővé tétele; m) nyilvánosságra hozatal: az adat bárki számára történő hozzáférhetővé tétele; Az adatkezelés jogalapja

5. A személyes adatok kezelése akkor jogszerű, ha

a) az érintett hozzájárulását adta személyes adatainak egy vagy több konkrét célból történő kezeléséhez,

b) az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges,

c) az adatkezelés az adatkezelőre vonatkozó jogi kötelezettség teljesítéséhez szükséges,

d) az adatkezelés az érintett vagy egy másik természetes személy létfontosságú érdekeinek védelme miatt szükséges,

e) az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, vagy

f) az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

II. AZ ADATKEZELÉS TERÜLETEI

Az Alapítvány kedvezményezetteinek nyilvántartása

6. Az Alapítványi nyilvántartás és adatkezelés célja, hogy a támogatási kérelmek elbírálása során a Kuratórium megalapozott döntést hozhasson a támogatásra jogosultság megállapítására vonatkozóan.

7. A személyes adatok kezelésének jogalapja az érintett hozzájárulása, amelyet az támogatási kérelemmel egyidejűleg, nyilatkozat formájában nyilvánít ki.

III. AZ ADATKEZELÉS SZABÁLYAI Általános elvek

23. A személyes adatok kezelését jogszerűen és tisztességesen, valamint az érintett számára átlátható módon kell végezni. Személyes adatot gyűjteni csak meghatározott, egyértelmű és jogszerű célból lehet és azokat a céllal összeegyeztethető módon szabad kezelni.

24. A személyes adatoknak az adatkezelés céljai szempontjából megfelelőnek és relevánsnak kell, lenniük és a szükséges információkra kell korlátozódniuk, továbbá pontosnak és szükség esetén naprakésznek kell lenniük; a pontatlan személyes adatokat helyesbíteni vagy törölni kell.

25. Az adattárolásnak olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé. Megfelelő technikai vagy szervezési intézkedések alkalmazásával biztosítani kell a személyes adatok biztonságát a jogosulatlan vagy jogellenes kezeléssel, a véletlen adatvesztéssel, megsemmisüléssel vagy károsodásával szemben is.

26. Az adatkezelő felelős a felsorolt követelményeknek való megfelelésért, továbbá képesnek kell lennie ennek a megfelelésnek az igazolására. Az egyesületi adatkezelés különös szabályai

27. Az érintettektől adatszolgáltatást kérni, adatot felvenni kizárólag olyan körben lehet, amely a) rászorultság megállapítására szempontjából releváns, b) jogszabály rendelkezéséből, vagy c) más adatszolgáltató esetében erre irányuló megállapodásból vagy az érintett egyoldalú jognyilatkozatából következik.

28. Az Alapítvány kizárólag olyan személyes adatokat kezel, amelyek az érintett azonosítására alkalmasak, és amelyek alátámaszthatják azt, hogy támogatásra jogosult. Ezen kívül eső személyes adatot kérni, felvenni az érintettől nem szabad. Az Alapítvány az Infotv. szerinti különleges adatnak minősülő személyes adatokat is kezel, annak érdekében, hogy a támogatásra való jogosultság kétséget kizáró módon igazolható legyen.

29. Az adatfeldolgozás során a személyes adatokkal kapcsolatban tilos olyan műveletet végezni, amely profilalkotásnak tekinthető, vagy az adatokat profilalkotásra alkalmassá teszi.

30. Az Alapítvány által kezelt adatokat személyes adatként kell kezelni.

31. Az adatfeldolgozást végzőknek biztosítaniuk kell, hogy az általuk kezelt személyes adatokhoz illetéktelenek ne férjenek hozzá. Ha azt észlelik, hogy a nyilvántartási rendszerhez jogosultsággal nem rendelkezők is hozzáférhetnek, kötelesek ezt a rendszer üzemeltetőjének és egyidejűleg az Alapítvány Kuratóriumának jelezni.

32. Az adatfeldolgozóknak munkakörük betöltése előtt a 1. melléklet szerinti adatvédelmi nyilatkozatot kell tenniük. Hozzáférés a nyilvántartási rendszerekhez

33. Az érintetteken kívül kizárólag olyan személyek férhetnek hozzá a személyes adatokat is tartalmazó nyilvántartási rendszerhez, akiknek ez munkakörüknél vagy megbízatásuknál, fogva a feladataik ellátásához nélkülözhetetlen (felhasználók), illetve azok, akik jogosultsága jogszabályban szabályozott. A felhasználóknak az 1. melléklet szerinti adatvédelmi nyilatkozatot kell tenniük.

34. A tisztségviselőnek nyilatkoznia kell, hogy a személyes adatokat kizárólag a feladatai ellátásával összefüggésben és a személyes adatok védelmével kapcsolatos jogszabályokban foglalt kötelezettségek megtartásával kezeli. A tisztségviselői adatkezelési nyilatkozat mintáját a szabályzat 1. melléklete tartalmazza.

1. számú melléklet szerint a szenzitív adatok továbbítása csak az alapítványi ügyintéző és az Alapítvány szervei között lehetséges (Kurátorok, Felügyelőbizottság Pénzügy).

Adattovábbítás

35. Személyes adatot továbbítani kizárólag jogszabály rendelkezése vagy az érintett írásban kifejezett hozzájárulása alapján szabad. A hozzájáruló nyilatkozatban egyértelműen meg kell határozni a címzettet, akinek az adatot továbbítani lehet. A hozzájárulást teljes bizonyító erejű magánokiratba kell foglalni. Az érintett ugyanilyen nyilatkozata szükséges a személyes adat nyilvánosságra hozatalához. Felelősség az adatvédelmi szabályok érvényesüléséért.

36. Az Alapítványnál adatfeldolgozást végző személyek a foglalkoztatási jogviszonyuktól függően munkajogi, illetve polgári jogi felelősséggel tartoznak az adatkezelési szabályok betartásáért. A szabályok vétkes megszegésével okozott kárt mind az érintetteknek, mind az Alapítványnak kötelesek megtéríteni.

37. Az adatfeldolgozónak jelentenie kell, ha adatvédelmi incidenst észlel, vagy ha a felelősségi körébe tartozó személyes adatokhoz illetéktelen hozzáférésről szerez tudomást. A bejelentésre az adatkezelést engedélyező (Kuratóriumi tag) a szükséges intézkedést haladéktalanul megteszi.

38. Ha adatfeldolgozó vagy hozzáférésre jogosult személy az adatvédelmi szabályokat vétkesen megszegi, a Kuratóriumi tagok az ügyet a tudomásukra jutástól számított 8 napon belül kivizsgálja, és további 8 napon belül a szükséges intézkedéseket megteszik.

IV. AZ ÉRINTETTEK JOGAI Tájékoztatáshoz való jog

39. Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve – a jogszabályban elrendelt adatkezelések kivételével – törlését.

40. Az érintett kérelmére az Alapítvány tájékoztatást ad az általa kezelt adatairól, az adatkezelés céljáról, jogalapjáról, időtartamáról, az adatfeldolgozó nevéről, címéről (székhelyéről) és az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg az adatokat.

41. Az Alapítvány a kérelem benyújtásától számított legrövidebb idő alatt, legfeljebb azonban 25 napon belül írásban, közérthető formában, ingyenesen megadja a tájékoztatást. A valóságnak meg nem felelő személyes adat helyesbítéséről egyidejűleg intézkedni kell.

Helyesbítéshez való jog

42. A személyes adatot az Alapítvány törli, ha a) kezelése jogellenes, b) az érintett kéri, c) hiányos vagy téves – és ez az állapot jogszerűen nem korrigálható – feltéve hogy a törlést törvény nem zárja ki, d) az adatkezelés célja megszűnt, az adatok tárolásának törvényben meghatározott határideje lejárt, vagy e) azt a bíróság vagy az adatvédelmi hatóság elrendelte.

43. A helyesbítésről és a törlésről az érintettet, továbbá mindazokat értesíti, akiknek korábban az adatot adatkezelés céljára továbbította. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

Tiltakozás

44. Az érintett tiltakozhat személyes adatának kezelése ellen, ha a) az adatok kezelése (továbbítása) kizárólag az adatkezelő vagy az adatátvevő jogának vagy jogos érdekének érvényesítéséhez szükséges, kivéve ha az adatkezelést törvény rendelte el, b) a személyes adat felhasználása vagy továbbítása közvetlen üzletszerzés, közvélemény kutatás vagy tudományos kutatás céljára történik, c) a tiltakozás jogának gyakorlását egyébként törvény lehetővé teszi.

45. Az Alapítvány – az adatkezelés egyidejű felfüggesztésével – a tiltakozást köteles a kérelem benyújtásától számított legrövidebb időn belül, de legfeljebb 15 nap alatt megvizsgálni, és annak eredményéről a kérelmezőt írásban tájékoztatni.

46. Ha a tiltakozás indokolt, az Alapítvány köteles az adatkezelést – beleértve a további adatfelvételt és adattovábbítást is – megszüntetni és az adatokat zárolni, valamint a tiltakozásról, illetőleg az annak alapján tett intézkedésekről értesíteni mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

Jogorvoslat

47. Az érintett a jogainak megsértése esetén bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az adatkezelő köteles bizonyítani. A per elbírálása a törvényszék hatáskörébe tartozik. A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható.

48. Ha az érintett úgy véli, hogy az adatkezelés vagy az adatfeldolgozás során jogait megsértették, a Nemzeti Adatvédelmi és Információszabadság Hatósághoz fordulhat. A Hatóság eljárásának feltételei és elérhetősége a http://www.naih.hu címen található.

V. HATÁLYBALÉPÉS

49. Ez a Szabályzat 2018. május 25-én lép hatályba.

1. számú melléklet

**Fogalmak**

*Adatállomány:* az egy nyilvántartó-rendszerben kezelt adatok összessége,

*adatfeldolgozás:* az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől,

*adatfeldolgozó:* az a természetes vagy jogi személy, illetve jogi személyiséggel nem rendelkező szervezet, aki vagy amely az adatkezelő megbízásából - beleértve a jogszabály rendelkezése alapján történő megbízást is - személyes adatok feldolgozását végzi,

*adatkezelés:* az alkalmazott eljárástól függetlenül a személyes adatokon végzett bármely művelet, vagy a műveletek összessége, így például gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése is,

*adatkezelő*: az a természetes vagy jogi személy, illetve jogi személyiséggel nem rendelkező szervezet, aki, vagy amely a személyes adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja;

*adatmegsemmisítés*: az adatok vagy az azokat tartalmazó adathordozó teljes fizikai megsemmisítése,

*adattovábbítás*: ha az adatot meghatározott harmadik személy számára hozzáférhetővé teszik,

*adattörlés*: az adatok felismerhetetlenné tétele oly módon, hogy a helyreállításuk többé nem lehetséges,

*adatzárolás:* az adatok továbbításának, megismerésének, nyilvánosságra hozatalának, átalakításának, megváltoztatásának, megsemmisítésének, törlésének, összekapcsolásának vagy összehangolásának és felhasználásának véglegesen vagy meghatározott időre történő lehetetlenné tétele,

*harmadik személy*: olyan természetes vagy jogi személy, illetve jogi személyiséggel nem rendelkező szervezet, amely vagy aki nem azonos az érintettel, az adatkezelővel vagy az adatfeldolgozóval.

*hozzájárulás:* az érintett kívánságának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok - teljes körű vagy egyes műveletekre kiterjedő - kezeléséhez,

*különleges adat:* a faji eredetre, a nemzeti és etnikai kisebbséghez tartozásra, a politikai véleményre vagy pártállásra, a vallásos vagy más világnézeti meggyőződésre, az érdekképviseleti szervezeti tagságra, az egészségi állapotra, a kóros szenvedélyre, a szexuális életre vonatkozó adat, valamint a bűnügyi személyes adat,

*nyilvánosságra-hozatal:* ha az adatot bárki számára hozzáférhetővé teszik,

*regisztráció:* a szolgáltatást igénybe vevő azonosításához szükséges és elégséges azonosító adatok megadása a az adatkezelő részére

*személyes adat:* bármely meghatározott (azonosított vagy azonosítható) természetes személlyel (a továbbiakban: "Érintett") kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. A személy különösen akkor tekinthető azonosíthatónak, ha őt - közvetlenül vagy közvetve - név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet;

*adatvédelmi incidens: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi;*

*tiltakozás:* az érintett nyilatkozata, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri

**\* \* \***

1. **számú melléklet**

Adatbiztonsági nyilatkozat

Alulírott ........................................................ mint a Magyar Közúti Fuvarozók Egyesülete Önkéntes Segélyező Alapítvány informatikai rendszerének fenntartásával és üzemeltetésével megbízott szakember kijelentem, hogy az Alapítványnál végzett munkám során megvizsgált számítástechnikai rendszerekben feltárt adatokat, rendszereket, illetve az ezekben tárolt információkat bizalmasan kezelem, azokat illetéktelen személyeknek nem szolgáltatom ki, nyilatkozatot azokkal kapcsolatban nem teszek. Az informatikai rendszerekben tárolt személyes adatokkal kapcsolatban feladataimat a jogszabályokban és az Egyesület adatkezelési és adatvédelmi szabályzatában foglalt szabályok megtartásával és az általában elvárható gondossággal végzem. Tudomásul veszem, hogy kötelezettségeim megszegése esetén a Polgári Törvénykönyvben, valamint az adatvédelemre vonatkozó jogszabályokban meghatározott jogkövetkezmények alkalmazhatók velem szemben.

Kelt .................................................. ………………………………………..

aláírás

Előttünk mint tanúk előtt:

Név:……………………………………… Név……………………………………….. Lakcím:……………………………………. Lakcím:…………………………………..

Aláírás: ……………………………………. Aláírás: …………………………………….

1. **számú melléklet**

Adatfeldolgozói nyilatkozat

Alulírott mint a Magyar Közúti Fuvarozók Egyesülete Önkéntes Segélyező Alapítvány ügyintézője kötelezem magam arra, hogy munkám során a nyilvántartásban / az általam kezelt adatbázisban\* tárolt személyes adatok kezelését, feldolgozását az adatvédelmi jogszabályok, valamint az Alapítvány adatkezelési és adatvédelmi szabályzata rendelkezéseinek megfelelően, az általában elvárható gondossággal végzem, az adatokhoz illetéktelen személyeknek hozzáférést nem engedek.

Kelt .................................................. ………………………………………..

aláírás

Előttünk mint tanúk előtt:

Név:……………………………………… Név……………………………………….. Lakcím:……………………………………. Lakcím:…………………………………..

Aláírás: ……………………………………. Aláírás: …………………………………….

Aláírás:……………………………… Aláírás:…………………………….

1. **számú melléklet**

Felhasználói adatvédelmi nyilatkozat

Alulírott mint a Magyar Közúti Fuvarozók Egyesülete Önkéntes Segélyező Alapítvány munkavállalója / Alapítvánnyal szerződéses kapcsolatban álló szervezet alkalmazottja kötelezem magam, hogy az Alapítvány nyilvántartási rendszeréhez ……………………………………… -én kapott hozzáférési jogosultságom gyakorlása során az adatvédelemre vonatkozó jogszabályi előírásokat, valamint az Alapítvány adatkezelési és adatvédelmi szabályzatának rendelkezéseit maradéktalanul megtartom. Kötelezem továbbá magam arra, hogy a rendszerbe történő bejelentkezéshez használatos személyre szóló azonosítóm, illetve jelszóm titokban tartásáról gondoskodom.

Kelt .................................................. ………………………………………..

aláírás

Előttünk mint tanúk előtt:

Név:……………………………………… Név……………………………………….. Lakcím:……………………………………. Lakcím:…………………………………..

Aláírás: ……………………………………. Aláírás: …………………………………….

1. **számú melléklet**

Tisztségviselő adatkezelési nyilatkozata Alulírott mint a Magyar Közúti Fuvarozók Egyesülete Önkéntes Segélyező Alapítvány Kuratórium tagja / elnöke kijelentem, hogy az általam kezelt adatatok, amelyek a velük való kapcsolattartáshoz szükségesek, az Egyesülettől a mai napon átvettem. Kijelentem továbbá, hogy az átvett adatokat kizárólag a megbízatásom ellátásával összefüggésben, és a vonatkozó jogszabályi előírásoknak, valamint az Egyesület adatkezelési és adatvédelmi szabályzata rendelkezéseinek megfelelően, az általában elvárható gondossággal kezelem, azokhoz illetéktelen személyeknek hozzáférést nem engedek.

Kelt …………………………………………… ………………………………………

aláírás

Előttünk mint tanúk előtt:

Név: ………………………………. Név:………………………………..

Lakcím:……………………………... Lakcím:…………………………….

Aláírás:……………………………… Aláírás:…………………………….